পুস্না
পুস্না বা বাসন্তী পিঠা উৎসব হাজং জনগোষ্ঠীর অন্যতম গুরুত্বপূর্ণ উৎসব যেটি ১৪ই জানুয়ারি পালিত হয়। এটি একটি সৌর উৎসব যেটি প্রতি বছর গ্রেগরিয়ান ক্যালেন্ডার অনুযায়ী একই তারিখে উদযাপিত হয়ে আসা কয়েকটি ঐতিহ্যবাহী হাজং উৎসবের মধ্যে একটি। সাধারণত ১৪ই জানুয়ারিতে পালন করা হলেও কিছু ব্যতিক্রম হিসেবে উৎসবটি ১৩ই বা ১৫ই জানুয়ারিতেও উদযাপিত হতে পারে। উদাহরণস্বরূপ ২০১৬ সালে উৎসবটি ১৫ জানুয়ারিতে উদযাপিত হয়েছিল। এটি মূলত পৌষ সংক্রান্তির একটি অংশ যা এক সপ্তাহ ধরে পালিত হয়। ঐতিহ্যগতভাবে পুস্না উৎসব পরিবারের সদস্যদের একত্রিত হওয়ার সময় বলেও বিবেচিত।এই মিলনের সময় ভোজ হিসেবে বিভিন্ন রকমের পিঠা তৈরি করা হয়ে থাকে।